Liou Jün-šan

Liou Jün-šan (, ; * júl 1947) je bývalý čínsky komunistický politik, pôvodne učiteľ a stranícky funkcionár na miestnej a regionálnej úrovni, od roku 1993 pracoval na oddelení propagandy ÚV KS Číny, ktoré v rokoch 20022012 viedol. Potom mal ako predseda ústrednej komisie pre riadenie výstavby duchovnej civilizácie a člen stáleho výboru politbyra (oboje 20122017) celkový dohľad nad všetkým dianím v oblasti ideológie a propagandy. Súčasne bol kandidátom (19821987 a 19921997) a členom (19972017) ústredného výboru KS Číny, členom politbyra a tajomníkom sekretariátu (oboje 20022017) ÚV KS Číny a riaditeľom ústrednej straníckej školy (2013-2017).

 Život 
Liou Jün-šan sa narodil v júli 1947 v okrese Sa-la-čchi v provincii Suej-jüan (dnešná pravá koruhva Tumed vo Vnútornom Mongolsku). V rokoch 19681969 pôsobil ako učiteľ na vidieckej škole, potom pracoval v oddelení propagandy jedného z výborov KS Číny na okresnej úrovni vo Vnútornom Mongolsku. Roku 1971 vstúpil do Komunistickej strany Číny. V rokoch 19751982 pôsobil ako dopisovateľ tlačovej agentúry Sin-chua vo Vnútornom Mongolsku, roku 1981 pol roka študoval na ústrednej straníckej škole.

Roku 1982 prijal miesto zástupcu tajomníka vnútromongolského výboru zväzu mládeže. Na XII. zjazde KS Číny v septembri 1982 bol zvolený za kandidáta ústredného výboru (do 1987). Neskôr bol zástupcom vedúceho (19841986) a vedúcim (19861987) oddelenia propagandy a generálnym sekretárom (19871991) vnútromongolského oblastného výboru KS Číny. Od roku 1991 viedol stranícku organizáciu prefektúry Čch’-feng vo Vnútornom Mongolsku. Na XIV. zjazde KS Číny v októbri 1992 bol druhýkrát zvolený za kandidáta ústredného výboru.

Roku 1993 bol preložený do centrálneho aparátu KS Číny v Pekingu, na miesto zástupcu vedúceho oddelenia propagandy ÚV KS Číny. Na XV. zjazde KS Číny v septembri 1997 bol zvolený za člena ústredného výboru (znovuzvolený 2002, 2007 a 2012). V rokoch 2002-2012 viedol oddelenie propagandy ústredného výboru, súčasne bol na XVI. zjazde KS Číny v novembri 2002 zvolený za člena politbyra, tajomníka sekretariátu ÚV KS Číny a rovnako aj zaujal funkciu podpredsedu ústrednej komisie pre riadenie výstavby duchovnej civilizácie. Na XVII. zjazde KS Číny v októbri 2007 bol potvrdený v politbyre aj sekretariáte a vo funkcii vedúceho oddelenia propagandy a podpredsedu komisie pre riadenie výstavby duchovnej civilizácie.

V západných médiách bol hodnotený ako ortodoxný zástanca pevnej kontroly médií komunistickou stranou. Nepanovala jednota ohľadom jeho príslušnosti k politickým skupinám vo vnútri vedenia strany a štátu, bol počítaný ku „komsomolcom“ okolo Chu Ťin-tchaa, iní považovali pôsobenie vo zväze mládeže za menej významnú epizódu Liou Jün-šan kariéry a radili ho k politikom, ktorých kariérne posunul Ťiang Ce-min.

Na XVIII. zjazde KS Číny v novembri 2012 bol opäť zvolený za člena politbyra a sekretariátu (v ktorom zaujal pozíciu prvého/výkonného tajomníka) a navyše sa stal aj členom stáleho výboru politbyra a predsedom ústrednej komisie pre riadenie výstavby duchovnej civilizácie, teda v stálom výbore zodpovedal za riadenie a koordináciu straníckej politiky v oblasti ideológie a propagandy, vrátane dohľadu nad médiami a kultúrnou a vzdelávacou politikou. V rokoch 2013 – 2017 tiež viedol ústrednú stranícku školu.

Na XIX. zjazde KS Číny v októbri 2017 už nekandidoval do vedenia strany kvôli vysokému veku a odišiel na dôchodok.

 Referencie 

 Iné projekty 

 Zdroj 

Kategória:Čínski politici
Kategória:Politici Komunistickej strany Číny